पाएं अपने शहर की ताज़ा ख़बरें और फ्री ई-पेपरडाउनलोड करें
मधुबनी प्रखंड के ई-किसान भवन में प्रखंड से स्थानांतरित पांच कृषि समन्वयक के सम्मान में बीईओ की अध्यक्षता में सोशल डिस्टेंस का पालन करते हुए विदाई सम्मान समारोह का आयोजन किया गया। मधुबनी प्रखंड कृषि कार्यालय में कार्यरत पांच कृषि समन्वयक शकील अहमद, विनोद यादव, अनिल उपाध्याय, विकास यादव एवं बम बहादुर निषाद का स्थानांतरण दूसरे प्रखंड में हो गया है। जिसको लेकर विदाई समारोह समारोह का आयोजन कर सभी को अंग वस्त्र देकर विदा किया गया।
इस दौरान कृषि समन्वयक व कृषि सलाहकारों को संबोधित करते हुए बीएओ संजय कुमार शर्मा ने कहा कि वह लोग सौभाग्यशाली होते हैं जिन्हें सरकारी सेवा में काम करने का मौका मिलता है। यही एक सेवा है जो हमें वेतन भत्ता के साथ-साथ समाज का सेवा करने का भी सौभाग्य प्राप्त होता है। हमें पूरी लगन के साथ सरकारी योजनाओं को समाज के निचले इकाई तक पहुंचाने का दायित्व मिला है। वस्तुतः हम समाज कल्याण का काम भी करते हैं। ऐसे तो हम निजी कंपनियों के सिंदूर, टिकुली, कंघी बेच कर भी उससे अच्छी राशि कमा सकते हैं। परंतु समाज कल्याण से हम वंचित रह जाएंगे। रमेश कुमार, रामराज सिंह, गोरख सहनी, आदित्य रंजन, राजेश साहू, एटीएम दीपक शर्मा ,कार्यपालक सहायक शशि रंजन एवं नरेश यादव सहित अन्य लोग उपस्थित रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn